AGE บวก 3% รับงบปี 65 โต 95% พ่วงปันผล 0.2256 บ. โบรกชูเป้า 5 บ.
AGE บวก 3% รับงบปี 65 โต 95% ทะลุ 1.25 พันล้านบาท เตรียมแจกปันผล 0.2256 บ. ขึ้น XD 14 มี.ค.66 และจ่ายเงินปันผล 17 พ.ค.66 ด้านโบรกชี้กำไรปี 66 อยู่ที่ 1.4 พันล้านบาท เพิ่มขึ้น 13% ยังคงแนะนำซื้อราคาเป้าหมาย 5 บ.
AGE บวก 3% รับงบปี 65 โต 95% ทะลุ 1.25 พันล้านบาท เตรียมแจกปันผล 0.2256 บ. ขึ้น XD 14 มี.ค.66 และจ่ายเงินปันผล 17 พ.ค.66 ด้านโบรกชี้กำไรปี 66 อยู่ที่ 1.4 พันล้านบาท เพิ่มขึ้น 13% ยังคงแนะนำซื้อราคาเป้าหมาย 5 บ.
22 ก.พ. 2566

ผู้สื่อข่าวรายงานว่า วันนี้ (21 ก.พ. 66) ราคาหุ้น บริษัท เอเชีย กรีน เอนเนอจี จำกัด (มหาชน) หรือ AGE ล่าสุด ณ เวลา 10:24 น. อยู่ที่ระดับ 3.98 บาท บวก 0.12 บาท หรือ 3.11% สูงสุดที่ระดับ 4 บาท ต่ำสุดที่ระดับ 3.90 บาท ด้วยมูลค่าการซื้อขาย 22.73 ล้านบาท

สำหรับราคาหุ้นที่ปรับตัวขึ้นต่อเนื่องเป็นผลมาจากบริษัทรายงานผลประกอบการปี 2565 มีกำไรสุทธิอยู่ที่ 1,248 ล้านบาท เพิ่มขึ้น 95.60% เมื่อเทียบกับงวดเดียวกันของปีก่อนมีกำไรสุทธิ 638.03 ล้านบาท เป็นผลมาจากรายได้จากการดำเนินงาน 18,815.2 ล้านบาท เพิ่มขึ้น 46% เมื่อเทียบกับงวดเดียวกันของปีก่อน โดยมีสาเหตุหลักมาจากราคาขายถ่านหินเฉลี่ยเพิ่มขึ้น การเติบโตของธุรกิจโลจิสติกส์ และจากการเริ่มต้นของธุรกิจการขายผลิตภัณฑ์ทางการเกษตรและธุรกิจลีสซิ่ง
ทั้งนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 31 ธ.ค. 2565 โดยจ่ายปันผลเป็นหุ้นปันผลและเงินสด ซึ่งจ่ายหุ้นเป็นปันผล (หุ้นเดิม : หุ้นปันผล) ในอัตรา 10.00 : 1.00 โดยอัตราการจ่ายปันผลเป็นหุ้น 0.05 บาท ส่วนจ่ายปันผลเป็นเงินสดในอัตรา 0.2256 บาท/หุ้น ทั้งนี้อัตราการจ่ายปันผลรวม 0.2756 บาท/หุ้น กำหนดขึ้นเครื่องหมาย XD วันที่ 14 มี.ค.66 และกำหนดจ่ายเงินปันผลในวันที่ 17 พ.ค.66
บล.ทรีนีตี้ ระบุว่า คาดว่าวิกฤติพลังงานยังคงอยู่ต่อไปในปี 2566 โดยเชื่อว่าความขัดแย้งรัสเซีย-ยูเครน ยังคงมีต่อไป ส่งผลให้ราคาก๊าซและถ่านหินยังคงปรับตัวขึ้นต่อ ส่งผลต่อความต้องการใช้พลังงานและถ่านหินเพิ่มขึ้นด้วย
ขณะที่การเปิดเหมืองถ่านหินใหม่นั้นยังไม่มีเพิ่มส่งผลให้ซัพพลายของถ่านหินยังจำกัด โดยประเมินผลกำไรในปี 2566 อยู่ที่ 1.4 พันล้านบาท เพิ่มขึ้น 13% เมื่อเทียบกับงวดเดียวกันของปีก่อน โดยยังคงแนะนำ “ซื้อ” ราคาเป้าหมายปี 2566 อยู่ที่ 5 บาท